**Ministru kabineta noteikumu projekts**

**Grozījums Ministru kabineta 2010.gada 21.decembra noteikumos Nr.1135 „Muitas procedūras – tranzīts – piemērošanas kārtība”**

###  sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeima 2012.gada 22.martā pieņēma grozījumus likumā „Par nodokļiem un nodevām”. Likuma „Par nodokļiem un nodevām” 7.1pants par Padziļinātās sadarbības programmu paredz veicināt ciešāku un efektīvāku sadarbību starp nodokļu maksātāju un nodokļu administrāciju un mazināt administratīvo slogu. Tās ietvaros notiek nodokļu maksātāja, kurš iekļauts Padziļinātās sadarbības programma (turpmāk – programmas dalībnieks), brīvprātīga sadarbība ar valsts pārvaldes iestādi.Likuma „Par nodokļiem un nodevām” 7.1pants stāsies spēkā 2012.gada 1.jūlijā. |
| 2. | Pašreizējā situācija un problēmas | Šobrīd Ministru kabineta 2010.gada 21.decembra noteikumos Nr.1135 „Muitas procedūras – tranzīts – piemērošanas kārtība” (turpmāk - Ministru kabineta 2010.gada 21.decembra noteikumi Nr.1135) ir noteikts, ka personai, kas ir saņēmusi atzītā komersanta statusu saskaņā ar Padomes 1992.gada 12.oktobra Regulu (EEK) Nr. [2913/92](http://eur-lex.europa.eu/LexUriServ/LexUriServ.do?uri=CONSLEG:1992R2913:20070101:LV:HTML) par Kopienas Muitas kodeksa izveidi un Komisijas 1993.gada 2.jūlija Regulu (EEK) Nr. [2454/93](http://eur-lex.europa.eu/LexUriServ/LexUriServ.do?uri=CONSLEG:1993R2454:20090701:LV:HTML), ar ko nosaka īstenošanas noteikumus Padomes Regulai (EEK) Nr. [2913/92](http://eur-lex.europa.eu/LexUriServ/LexUriServ.do?uri=CONSLEG:1992R2913:20070101:LV:HTML) par Kopienas Muitas kodeksa ir samazinātas prasības atļaujas izmantot TIR procedūru un TIR karnešu saņemšanai. Šīm personām nav saistoša prasība gada laikā pirms iesnieguma par tiesībām izmantot TIR procedūru un saņemt TIR karnetes veikt vismaz 48 starptautiskos kravu pārvadājumus (vismaz seši pārvadājumi ārpus Eiropas Savienības teritorijas) un vismaz četrus starptautiskos kravu autopārvadājumus mēnesī.Tā kā atzītā komersanta statusa būtība arī ir balstīta uz ciešu muitas iestādes un komersanta sadarbību un paredz stingras prasības statusa iegūšanai, tad gan atzītajiem komersantiem, gan programmas dalībniekiem var noteikt vienādus atvieglojumus. Līdz ar to ir nepieciešams Ministru kabineta 2011.gada 21.decembra noteikumus Nr.1135 papildināt ar jaunu normu, kura noteiks, ka komersanti, kuri būs programmas dalībnieki varēs piemērot tādu pašu atvieglojumu kā personas, kas ir saņēmušas atzītā komersanta statusu. |
| 3. | Saistītie politikas ietekmes novērtējumi un pētījumi | Ministru kabineta 2011.gada 19.decembra rīkojums Nr. 673 (prot. Nr. 74 25.§) Par koncepciju „Par Padziļinātās sadarbības programmu”. |
| 4. | Tiesiskā regulējuma mērķis un būtība | Ministru kabineta noteikumu projekts paredz personas, kas ir programmas dalībnieki, atbrīvot no prasības gada laikā, pirms iesnieguma par tiesībām izmantot TIR procedūru un saņemt TIR karnetes iesniegšanas, veikt vismaz 48 starptautiskos kravu pārvadājumus (vismaz seši pārvadājumi ārpus Eiropas Savienības teritorijas) un vismaz četrus starptautiskos kravu autopārvadājumus mēnesī, bet pie nosacījuma, ka personai ir licence starptautisko komercpārvadājumu veikšanai ar kravas automobiļiem ne mazāk kā trīs gadus. Šāds ierobežojums nepieciešams, jo „Muitas konvencijas par starptautiskajiem kravu pārvadājumiem, izmantojot TIR grāmatiņu” 9.pielikuma II daļas 5.punkts  nosaka minimālos nosacījumus un prasības, kuras jāievēro personām, lai tās varētu darboties TIR procedūrā, kur a) apakšpunktā ir noteikts, ka personai ir jāiesniedz pierādāma pieredze vai vismaz spējas iesaistīties regulāros starptautiskos pārvadājumos (licences turētājs starptautisku pārvadājumu veikšanai u.tml.). Tas nozīmē, ka atvieglojumu var piemērot programmas dalībnieki, kas darbojas attiecīgajā nozarē.Padziļinātās sadarbības programma paredz, ka nodokļu maksātāji, kas ir pierādījuši savu izcilību attieksmē (nodokļu saistību izpildē) pret valsti, var saņemt īpašu attieksmi un pretimnākošu sadarbību no valsts puses. Lai kļūtu par programmas dalībnieku, nodokļu maksātājam jāizpilda vairāki kritēriji, kā piemēram:* nevainojama reputācija;
* saimnieciskā darbība tiek veikta ilgāk nekā trīs gadus;
* nav Valsts ieņēmumu dienesta administrējamo nodokļu un citu valsts noteikto obligāto maksājumu parādu, kuru kopsumma pārsniedz 100 latu;
* pēdējo trīs gadu laikā nodokļu maksātājs nav sodīts par nodokļu vai darba tiesību normatīvo aktu pārkāpumu, saistībā ar kuru budžetā papildus iemaksājamās summas (naudas sodi, nodokļu uzrēķini, utt.) pārsniedz sešus procentus no nodokļu maksātāja attiecīgā gada apgrozījuma;
* taksācijas gadā pirms pieteikuma iesniegšanas nodokļu maksātājs ir veicis saimniecisko darbību un atbilstoši iepriekšējā finanšu pārskata rādītājiem:

-saistību īpatsvars bilancē nepārsniedz vidējo rādītāju attiecīgajā tautsaimniecības nozarē;-kopējais likviditātes rādītājs nav zemāks par 1;-apgrozījuma rentabilitātes rādītājs nav zemāks par vidējo rādītāju attiecīgajā tautsaimniecības nozarē.* gada laikā pirms pieteikuma iesniegšanas nodokļu maksātājs nav veicis darījumu vai darījumus, kuru kopējā summa pārsniedz 1000 latu, ar darījumu partneri, kuram saskaņā ar likuma „Par nodokļiem un nodevām„ 34.1pantu Valsts ieņēmumu dienests apturējis saimniecisko darbību, par ko izdarīts attiecīgs ieraksts Uzņēmuma reģistra vestajā reģistrā;
* nodokļu maksātājs ir ieviesis iekšējo nodokļu risku vadības sistēmu.

Noteikumu projekts atrisinās minētās problēmas pilnībā. Noteikumi stāsies spēkā 2012.gada 1.jūlijā. |
| 5. | Projekta izstrādē iesaistītās institūcijas |  Finanšu ministrija, Valsts ieņēmumu dienests. |
| 6. | Iemesli, kādēļ netika nodrošināta sabiedrības līdzdalība | Grozījumu Ministru kabineta 2011.gada 21.decembra noteikumos Nr.1135 ir nepieciešams veikt, pamatojoties uz Saeimā 2012.gada 22.martā pieņemtajiem grozījumiem likumā „Par nodokļiem un nodevām”, par ko sabiedrība ir jau bijusi informēta, izskatot un pieņemot šos grozījumus. |
| 7. | Cita informācija |  Nav. |
| **II. Tiesību akta projekta ietekme uz sabiedrību** |
| 1. |  Sabiedrības mērķgrupa | Izstrādātais Ministru kabineta noteikumu projekts ir attiecināms uz personām, kas piemēro muitas procedūru – tranzīts - un nav saņēmušas atzītā komersanta statusu, bet pretendē kļūt par programmas dalībniekiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts Ministru kabinetā ir izskatāms vienlaicīgi ar:* Ministru kabineta noteikumu projektu „Noteikumi par Padziļinātās sadarbības programmas darbību”, kas nosaka pieteikuma dalībai programmā iesniegšanas un izskatīšanas kārtību, kā arī kritērijus nodokļu maksātāja uzņemšanai un izslēgšanai no programmas un kārtību, kādā publicē programmas dalībnieku reģistrā, kurā tiek iekļauti nodokļu maksātāji (uzņēmumi), kas atbilst noteikumu projektā paredzētajiem kritērijiem un piekrīt publiskot informāciju par savu uzņēmumu. Tāpat noteikumu projekts paredz kārtību, kādā nodokļu maksātāju izslēdz no reģistra.
* Ministru kabineta noteikumu projektu "Grozījumi Ministru kabineta 2011.gada 6.septembra noteikumos Nr.691 "Noteikumi par nodokļu parāda galvojumu preču muitošanai", kas paredz atvieglot nodokļu maksātājam, kurš iekļauts Padziļinātās sadarbības programmā, nosacījumus saistībā ar nodokļu parāda galvojumu preču muitošanai;
* Ministru kabineta noteikumu projektu "Grozījumi Ministru kabineta 2010.gada 30.marta noteikumos Nr.302 "Noteikumi par akcīzes nodokļa nodrošinājumiem", kas paredz nodokļu maksātājam, kurš iekļauts Padziļinātās sadarbības programmā, samazināt vispārējā nodrošinājuma apjomu.
 |
| 2. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Noteikumu projektā ir iekļauts atvieglojums personām, kas ir programmas dalībnieki. |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| **Nav attiecināms** |
| A | B | C | D |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| A | B | C |
| „Muitas konvencija par starptautiskajiem kravu pārvadājumiem, izmantojot TIR grāmatiņu” 9.pielikuma 1. punkts paredz, ka lai varētu darboties TIR procedūrā, personai ir jābūt pierādāmai pieredzei vai vismaz spējām iesaistīties regulāros starptautiskos pārvadājumos. | Noteikumu projekta 6.1. punkts | Tiesību norma tiek izpildīta pilnībā |
| „Muitas konvencija par starptautiskajiem kravu pārvadājumiem, izmantojot TIR grāmatiņu” 9.pielikuma2.punkts nosaka, ka papildus un vēl ierobežojošākus nosacījumus un prasības, lai darbotos TIR procedūrā, var izvirzīt līgumslēdzēju pušu tiesīgas institūcijas un pašas asociācijas, ja vien tiesīgas institūcijas neizlemj citādi. | Noteikumu projekta 6.2. punkts | Tiesību norma tiek izpildīta daļēji, jo līgumslēdzēju pušu tiesīgās institūcijas to var ieviest pēc nepieciešamības. Nākotnē varētu tikt noteikti arī citi papildus nosacījumi un prasības, lai persona varētu darboties TIR procedūrā.Papildus prasības un nosacījumus nosaka Ministru kabinets. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |  |
| Cita informācija | Nav |  |
| **VI. Sabiedrības līdzdalība un šīs līdzdalības rezultāti** |
| 1.  | Sabiedrības informēšana par projekta izstrādes uzsākšanu | 2012.gada 15.maijā informācija par Ministru kabineta noteikumu projekta izstrādi tika nosūtīta biedrībai „Autopārvadātāju asociācijai „Latvijas auto”” un tika saņemts priekšlikums, kas tika ņemts vērā. |
| 2. | Sabiedrības līdzdalība projekta izstrādē | Ministru kabineta projekta izstrādes gaitā notikušas konsultācijas ar biedrību „Autopārvadātāju asociācija „Latvijas auto””.Biedrība „Autopārvadātāju asociācija „Latvijas auto”” piedalījās projekta izstrādē, jo tā noteikumu 5.punktā minētā garantējošā asociācija un tādēļ, ka projektā minētās normas tieši attiecināmas uz asociācijas darbības jomu. |
| 3. | Sabiedrības līdzdalības rezultāti | Biedrība „Autopārvadātāju asociācija „Latvijas auto”” projektu atbalsta. |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |
| VII. Tiesību akta projekta izpildes nodrošināšana un tās ietekme uz institūcijām |
| 1.  | Projekta izpildē iesaistītās institūcijas | Valsts ieņēmumu dienests.Biedrība „Autopārvadātāju asociācija „Latvijas auto”” |
| 2. | Projekta izpildes ietekme uz pārvaldes funkcijām | Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Esošu institūciju reorganizācija  | Nav attiecināms. |
| 6. | Cita informācija | Nav |

Anotācijas III sadaļa uz Ministru kabineta noteikumu projektu nav attiecināma.

Finanšu ministrs A.Vilks

15.06.2012 12:00

1458

J.Krastiņa, 67095564

Jolanta.Krastina@fm.gov.lv